Bexley
<s>Bexley ( [Beksli]) službeno engleski London Borough of Bexley, je jedan od 19 borougha Vanjskog Londona (Outer London) metropolitanske grofovije Greater London u kom živi 242,142 stanovnika.</s>

<s>Geografske karakteristike</s>

<s>Bexley se nalazi na istočnom rubu metropole, proteže se od južne obale Temze sve do Borougha Bromley.</s>

<s>U okviru njegovih granica leže kvartovi (od sjevera prema jugu); Thamesmead, Abbey Wood, Belvedere, Erith, Northumberland Heath, East Wickham, Welling, Bexleyheath, Barnehurst, Crayford, Blackfen, Blendon, Bridgen, Bexley, Halfway Street, Longlands, North Cray, Sidcup i Foots Cray.</s>

<s>Historija</s>

<s>Borough Bexley osnovan je 1965. spajanjem dotadašnjeg borougha Bexley and Erith sa Distriktom Crayford i dijelovima Distrikta Chislehurst and Sidcup, koji su bili dio historijske Grofovije Kent.</s>

<s>Pojedina naselja datiraju od paleolita, arheološkim iskapanjima pronađene su zemunice i ostatci rimskog naselja.</s><s>Erith je dobio povelju već u 7. vijeku, a kasnije se razvio kao kraljevsko brodogradilište.</s><s>U njemu je početkom 16. vijeka izgrađena karaka - Great Harry moćni ratni brod Henryja VIII.</s>

<s>Od 19. vijeka počeo je rast Bexleya kao stambenog predgrađa Londona.</s>

<s>Znamenitosti</s>

<s>Od historijskih građevina Bexley ima, ruševine augustinske opatije
Lesnes iz 12. vijeka i vlastelinski dvorac Hall Place iz 16. vijeka.</s><s>Crvena kuća u Bexleyheathu podignuta u 19. vijeku za dizajnera i pjesnika  Williama Morrisa, kojom danas upravlja Nacionalna zaklada za očuvanje baštine je od 2003. otvorena za javnost.</s><s>Crkva sv. Paulin u Crayfordu, ima dijelove koji datiraju iz 12. vijeka, a crkva sv Marije u Bexleyu, sagrađena je 12. ili 13. vijeku.</s>

<s>Erith i Crayford imaju sportske stadione.</s>

<s>Privreda</s>

<s>Industrija se bazira na uvoznim sirovinama i na velikim zalihama vode, pa je koncentrirana duž oabala rijeke Cray i Temze.</s><s>Ona proizvodi hranu, papir, kemikalije, plastiku, ulja i 
štamparske artikle.</s>

<s>Pobratimski gradovi</s>

<s>Évry, Francuska
 Arnsberg, Njemačka
 Footscray, Australija</s>

<s>Izvori</s>

<s>Vanjske veze</s>

<s>London Borough of Bexley</s>

<s>Administrativna podjela Engleske
London
Greater London</s>

